SET สัปดาห์นี้ “Sideways ” จับตาตัวเลขศก.สหรัฐ-ประชุมกนง.25 ม.ค.นี้
'โนมูระฯ” ชี้ SET สัปดาห์นี้ “Sideways ” จับตาตัวเลขศก.สหรัฐ-ประชุมกนง.25 ม.ค.นี้ ชู BBL-CRC-MAKRO หุ้นเด่นพื้นฐานแกร่ง-ท่องเที่ยวหนุน-ลุ้นเข้า MSCI รอบใหม่
โนมูระฯ” ชี้ SET สัปดาห์นี้ “Sideways ” จับตาตัวเลขศก.สหรัฐ-ประชุมกนง.25 ม.ค.นี้ ชู BBL-CRC-MAKRO หุ้นเด่น
21 ม.ค. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (23-27 ม.ค.66) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “Sideways” โดยมีแนวต้าน 1,695-1,700 จุด ส่วนแนวรับ 1,664-1,651
โดยติดตามการเดินทางเข้าไทยของนักท่องเที่ยวจีนว่าจะเร่งตัวกว่าที่ตลาดคาดปี 66 ราว 5 ล้านคนได้หรือไม่ เบื้องต้นเชื่อลุ้นภาพบวกได้ จากไทยเปิดรับนักท่องเที่ยวจีน โดยไม่กำหนดมาตรการเข้มงวดช่วงจีนเข้าสู่เทศกาลหยุดยาวช่วงตรุษจีน ผสาน จีนอนุญาตทัวร์จีนเข้าไทยเป็นชาติแรก เป็นโอกาสเก็บเกี่ยวช่วง Pent up
ส่วนวันที่ 26 ม.ค. ติดตาม GDP สหรัฐ ไตรมาส4/65 (ครั้งแรก) +2.6%เทียบช่วงเดียวกันของปีก่อน vs ไตรมาส 3/65 +3.2% และ 24 ม.ค. PMI ภาคผลิต เดือนม.ค.66 ตลาดคาด 46.5 จุด ปรับตัวดีขึ้นจาก prev. ที่ 46.2จุด ส่วน PMI บริการ ตลาดคาด 46.0จุด จาก prev. ที่ 44.7จุด
นอกจากนี้วันที่ 25 ม.ค. ติดตามการประชุม กนง. ครั้งแรกของปี ตลาดและ Nomura คาด BOT จะปรับเพิ่มดอกเบี้ย 25 bps สู่ระดับ 1.5% ส่วนวันที่ 24 ม.ค. ติดตามส่งออกเดือน ธ.ค.65 ตลาดคาด -11.3%เทียบช่วงเดียวกันของปีก่อน vs prev. -6.0%เทียบช่วงเดียวกันของปีก่อน ส่วนขาดดุลการค้าตลาดคาด -1.59 พันล้านเหรียญฯ vs prev. ที่ -1.34 พันล้านเหรียญฯ
ส่วนวันที่ 23 ม.ค.จับตา BOI เสนอบอร์ดอีวีพิจารณาอนุมัติมาตรการภาษี ส่งเสริมผู้ผลิตแบตเตอรี่รถไฟฟ้าในประเทศ บวกต่อหุ้นนิคม (AMATA, WHA) กลุ่ม EV Ecosystem GPSC, EA, OR
ด้านค่าเงินดอลลาร์ที่อ่อนค่าทำจุดต่ำสุดตั้งแต่ 3 มิ.ย.65 หนุนค่าเงินบาทแข็งค่าอีก USD/THB +0.97% wtd ลุ้น Fund Flow ไหลเข้าต่อเนื่อง
ส่วนสัปดาห์นี้เริ่มเข้าสู่ช่วงรายงานกำไรกลุ่ม Real Sector เริ่มจาก SCGP (24 ม.ค.) คาดกำไรไตรมาส 4/65 ลดลง -8%เทียบช่วงเดียวกันของปีก่อน, -15%เทียบช่วงเดียวกันของปีก่อนแต่จะเป็นจุดต่ำสุดแล้ว และ SCC (25 ม.ค.) คาดกำไรไตรมาส 4/65 ลดลง -91%เทียบช่วงเดียวกันของปีก่อน, และลดลง -69% เทียบไตรมาสก่อนหน้า
กลยุทธ์การลงทุน : สัปดาห์หน้าประเมิน SET “Sideways” รอติดตามตัวเลขเศรษฐกิจสหรัฐฯยุโรป หลักๆ ในส่วน PMI ที่บ่งชี้แนวโน้มเงินเฟ้อ และวงจรดอกเบี้ยสูงจะยาวนานเพียงใด ซึ่งจะส่งผลต่อแนวโน้มเศรษฐกิจระยะถัดไป แต่เชื่อว่าความผันผวนหุ้นเอเชีย และไทยจะต่ำกว่าจากแนวโน้มเศรษฐกิจดีกว่าประเทศพัฒนาแล้ว โดยเฉพาะความคาดหวังเชิงบวก China
Reopening เร็วกว่าคาด ที่คาด BOT ให้มุมมองเชิงบวกดีขึ้น ผสาน ค่าเงินบาทแข็งค่าล่าสุดอยู่ในกรอบ 32.7+/- บาทต่อเหรียญฯ กระตุ้นกระแสเงินทุนไหลเข้าต่อเนื่อง
สำหรับหุ้นเด่นสัปดาห์นี้: แนะนำ BBL, CRC, MAKRO โดย BBL แนะนำราคาเป้าหมาย 200 บาท หุ้นพักฐานสวนพื้นฐานแกร่ง+ลุ้นประเด็นบวก BOT เพิ่มดอกเบี้ย และ CRC แนะนำราคาเป่าหมาย 48 บาท ลุ้นรับภาพบวกความคึกคักท่องเที่ยว บริโภคช่วงตรุษจีน และ MAKRO แนะนำราคาเป้าหมาย 52 บาท กำไรฟื้นตัวดีกว่าตลาดคาด พร้อมลุ้นความต่อเนื่องจาก Upside ใหม่ China Reopening +โอกาสเข้า MSCI ยังสูง